text: 21 Sapa wata Señorpa Cenanman riy. 33 watapi, 14 nisán tutapin, Jesús qallarichiran huk yuyarina p'unchayta, chaytan Biblia sutichan ‘Señorpa Cenan', nispa (1 Corintios 11:20; Mateo 26:26-28). Chaytan reqsikullantaq Jesuspa wañusqan Yuyarina P'unchay, nispa. Jesusmi chayta qallarichiran apostolninkunapas llapa cheqaq cristianokunapas kayta yuyarinankupaq: wañuyninwanmi ch'uya kawsayninta qoran kacharichisqa kananchispaq. Kikin Jesusmi kamachiran: "Kaytan ruwankichis yuyariwanaykichispaq", nispa (Lucas 22:19). Kacharichiywanmi Jehová Diospas Jesucristopas rikuchinku ancha munakuwasqanchista, chaytan yuyarichiwanchis Jesuspa wañusqan Yuyarina P'unchay. Kacharichiymanta agradecido kasqanchis rayku Señorpa Cenanman rinchis. *